**HŽ INFRASTRUKTURA d.o.o.**

**UPRAVA**

 **Politika raznolikosti i nediskriminacije**

**HŽ Infrastruktura d.o.o. potpisnik je Povelje o raznolikosti Hrvatska** čiji je cilj poticanje provedbe politike raznolikosti u poslovnom sektoru. Raznolikost je jedna od temeljnih vrijednosti modernog društva. Zaposlenici svojim vještinama, kreativnošću i inovativnošću predstavljaju ključ uspjeha svake organizacije.

**Cilj ove politike** jest osigurati jednake mogućnosti svim radnicima od samog zapošljavanja putem mogućnosti profesionalnog razvoja i rasta te onemogućiti svaki oblik diskriminacije temeljem spola, dobi, seksualne orijentacije, invalidnosti, etničke pripadnosti ili vjerske opredijeljenosti.

**Svrha Politike raznolikosti i nediskriminacije HŽ Infrastrukture d.o.o**. jest njegovati i promicati ravnopravnost, raznolikost i korporativnu kulturu koja ozbiljno vrednuje i prihvaća ljude različitih osobnosti i iskustava te jednako cijeni njihov doprinos u poslovanju nudeći im i priliku za aktivno djelovanje u cilju poboljšanja radne okoline i poslovanja.

HŽ Infrastruktura d.o.o. radi ostvarenja zadanih ciljeva obvezuje se:

1. razvijati korporativnu kulturu koja ravnopravno valorizira i priznaje individualne doprinose svakog radnika,

2. razvijati raznoliko radno okruženje poticanjem integracije zaposlenika svih profila, neovisno o spolu i spolnoj orijentaciji, rasnom ili etničkom podrijetlu, vjeri ili uvjerenju, invaliditetu, dobi i drugome,

3. razvijati vještine i kompetencije menadžmenta i zaposlenika odgovornih za zapošljavanje, trening i razvoj karijera o primjeni Politike raznolikosti i nediskriminacije,

4. razvijati radno okruženje koje će omogućiti inovativno razmišljanje i kreativni razvoj svakog radnika,

5. njegovati stvaranje radne atmosfere bez nasilničkog ponašanja, uznemiravanja i diskriminacije te jačati mehanizme za sprečavanje takvih ponašanja,

6. razvijati svijest zaposlenika o Politici raznolikosti i nediskriminacije.